Document ID: 31997L0045

Enaindvajseta direktiva Komisije 97/45/ES
z dne 14. julija 1997
o prilagoditvi Prilog II, III, VI in VII Direktive Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je bila nazadnje spremenjena z Direktivo Komisije 97/1/ES [2], in zlasti člena 8(2) Direktive,
po posvetovanju z Znanstvenim odborom za kozmetologijo,
ker razpoložljivi znanstveni podatki kažejo, da je stopnja poliaromatičnih ogljikovih vodikov (PAH) v rafiniranem premogovem katranu enaka stopnji PAH v surovem premogovem katranu; ker več študij kaže, da PAH prodre v kožo, ki je izpostavljena premogovim katranom, kar lahko povzroči kožno in sistemsko karcinogenezo; ker so mnogi PAH genotoksični karcinogeni in zato ni mogoče določiti varne stopnje, je treba uporabo surovih in rafiniranih premogovih katranov v kozmetičnih izdelkih prepovedati;
ker dodatna toksikološka ocena benzetonijevega klorida na podlagi novih podatkov, ki jih je predložila industrija, kaže, da je sprejemljiv varnostni faktor dosegljiv samo, če se njegova uporaba omeji na konzervanse, pri omejeni koncentraciji in s skrajšanim časom stika s kožo;
ker se na podlagi najnovejših znanstvenih in tehničnih raziskav lahko oktil metoksicinamat uporablja kot UV-filter v kozmetičnih izdelkih;
ker so ukrepi, predpisani v tej direktivi, v skladu z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki,
SPREJELA NASLEDNJO DIREKTIVO:
Člen 1
Direktiva 76/768/EGS se spremeni, kakor je navedeno v Prilogi.
Člen 2
1. Države članice sprejmejo vse ukrepe, potrebne za zagotovitev, da od 1. julija 1998 za snovi, navedene v Prilogi, niti proizvajalci niti uvozniki iz Skupnosti ne bodo dajali na trg izdelkov, ki ne ustrezajo zahtevam te direktive.
2. Države članice sprejmejo vse ukrepe, potrebne za zagotovitev, da se izdelki, navedeni v odstavku 1, ki vsebujejo snovi, navedene v Prilogi, po 30. juniju 1999 ne prodajajo ali drugače dajejo končnemu potrošniku.
Člen 3
1. Države članice sprejmejo zakone in druge predpise, potrebne za uskladitev s to direktivo, najpozneje do 30. junija 1998. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice sporočijo Komisiji besedila določb nacionalne zakonodaje, sprejete za področje, ki ga ureja ta direktiva.
Člen 4
Ta direktiva začne veljati tretji dan po objavi v Uradnem listu Evropskih skupnosti.
Člen 5
Ta direktiva je naslovljena na države članice.
V Bruslju, 14. julija 1997

Labels: 3
7
1
15